**** БАТЛАВ:

 ДАРГА. Х.АРИУН-ЭРДЭНЭ

**ЭРҮҮЛ МЭНДИЙН АЖИЛТНЫ НИЙГМИЙН ХАМГААЛЛЫН
ҮНДЭСНИЙ ХӨТӨЛБӨР**

/ТӨВ АЙМАГ СЭРГЭЛЭН СУМЫН ЭРҮҮЛ МЭНДИЙН ТӨВ/

2023.01.27 Эрдэнэ-Уул

**Хөтөлбөрийн зорилго:**

Эрүүл мэндийн ажилтны нийгмийн хамгааллыг сайжруулж, тасралтгүй хөгжих боломжийг нэмэгдүүлэх замаар чадварлаг хүний нөөцийг бүрдүүлэх,  сэтгэл ханамжийг нь нэмэгдүүлэхэд хөтөлбөрийн зорилго оршино.

**Хөтөлбөрийн зорилт:**

Хөтөлбөрийн зорилгыг дараахь зорилтын хүрээнд хэрэгжүүлнэ:

      1. Эрүүл мэндийн ажилтны аюулгүй, эрүүл ахуйн шаардлага хангасан орчинд ажиллах нөхцөлийг бүрдүүлж, эрүүл мэндийг нь хамгаалах;

      2. Эрүүл мэндийн ажилтныг ур чадвараа тасралтгүй хөгжүүлэх боломжийг сайжруулах;

      3. Санхүүгийн болон санхүүгийн бус урамшууллын шинэ аргыг нэвтрүүлж,  эрүүл мэндийн ажилтны бодит орлогыг нэмэгдүүлэх;

      4. Эрүүл мэндийн ажилтны нийгмийн хамгааллын чиглэлийн судалгаа,  бүртгэл мэдээллийг сайжруулж, нотолгоонд суурилсан шийдвэр гаргах үйл ажиллагааг дэмжин, оролцогч талуудын хамтын ажиллагааг өргөжүүлэх.

|  |  |  |  |  |
| --- | --- | --- | --- | --- |
| № | **Хөтөлбөрийг хэрэгжүүлэх үйл ажиллагаа** | Хэрэгжүүлэх хугацаа | Хариуцах мэргэжилтэн | Хамтран ажиллах байгууллага |
| Эрүүл мэндийн ажилтны аюулгүй, эрүүл ахуйн шаардлага хангасан орчинд ажиллах нөхцөлийг бүрдүүлж, эрүүл мэндийг нь хамгаалах; |
| 1 | Эрүүл мэндийн ажилтануудын хөдөлмөрийн аюулгүй байдал, эрүүл ахуйн хууль, стандарт, дүрэм, журмын хэрэгжилтийг тогтмол хугацаанд дотоод хяналтын баг, чанарын багтай хамтран үнэлэх. | Жилийн хугацаанд  | Хөтөлбөр хариуцсан мэргэжилтэн | Дарга, Чанарын баг, дотоод хяналтын баг |
| 2 | Эрүүл мэндийн ажилтнуудтай байгуулсан хөдөлмөрийн гэрээг Эрүүл мэндийн төвийн даргатай хамтран тогтмол хугацаанд үнэлж, шинэчлэх, шинээр хийх. | Жилийн хугацаанд | Хөтөлбөр хариуцсан мэргэжилтэн | Дарга |
| 3 | Хөдөлмөрийн аюулгүй байдал, эрүүл мэнд, хөдөлмөрийн эрүүл ахуйн чиглэлийн сургалт, сурталчилгааг эрүүл мэндийн ажилтнуудад тогтмол зохион байгуулах. | Жилийн хугацаанд | Хөтөлбөр хариуцсан мэргэжилтэн | Дарга, НЭМА, их эмч |
| 4 | Эрүүл мэндийн ажилтан бүрт осол гэмтлээс урьдчилан сэргийлэх үйл ажиллагааг хэрэгжүүлэх. | Жилийн хугацаанд | Хөтөлбөр хариуцсан мэргэжилтэн | Дарга, НЭМА, их эмч |
| 5 | Эрүүл мэндийн ажилтныг хөдөлмөрийн аюулгүй байдал, эрүүл ахуйн шаардлага хангасан нэгдсэн загвар бүхий ажлын хувцас, ажлын хэрэгслээр бүрэн хангаж, тогтмол хугацаанд шинэчлэх. | Жилийн хугацаанд | Хөтөлбөр хариуцсан мэргэжилтэн | Дарга  |
| 6 | Шөнийн ээлжинд гарсан эмч, эмнэлгийн мэргэжилтнийг илүү цагийн өгөөгүй тохиолдолд заавал биеэр амруулах эрх зүйн зохицуулалт бий болгож, хэрэгжүүлэх. | Жилийн хугацаанд | Хөтөлбөр хариуцсан мэргэжилтэн | Дарга  |
| 7 | Албан үүргээ гүйцэтгэж байх үедээ заналхийлэл, хүчирхийлэлд өртсөн эрүүл мэндийн ажилтныг хууль эрх зүйн туслалцаа авахад дэмжлэг үзүүлэх. | Жилийн хугацаанд | Хөтөлбөр хариуцсан мэргэжилтэн | Дарга, хэсгийн төлөөлөгч |
| 8 | Эрүүл мэндийн ажилтныг эрүүл мэндийн урьдчилан сэргийлэх үзлэгт хамруулах, хяналтанд авах, эмчлэн эрүүлжүүлэх журмыг батлан хэрэгжүүлэх. | Жилийн хугацаанд | Хөтөлбөр хариуцсан мэргэжилтэн | Дарга, АНЭ |
| 9 | Эрүүл мэндийн ажилтанд эрүүл мэндийн тусламж, үйлчилгээг хөнгөлөлттэй үзүүлэх. | Жилийн хугацаанд | Хөтөлбөр хариуцсан мэргэжилтэн | ЭМГ, АНЭ, дарга, их эмч |
| 10 | Элэгний С вирусын халдвар илэрсэн эрүүл мэндийн ажилтнуудыг вирусын эсрэг эмчилгээнд үргэлжлүүлэн үнэ, төлбөргүй хамруулах; | Жилийн хугацаанд | Хөтөлбөр хариуцсан мэргэжилтэн | Дарга |
| 11 | Ажилтнуудаа ажлын байранд сэтгэл зүйн зөвлөгөө, тусламж, үйлчилгээ авах боломжоор хангах. | Жилийн хугацаанд | Хөтөлбөр хариуцсан мэргэжилтэн | Дарга, их эмч, НЭМА |
| 12 | Эрүүл мэндийг дэмжигч эрүүл мэндийн байгууллага хөдөлгөөн өрнүүлэх. | Жилийн хугацаанд | Хөтөлбөр хариуцсан мэргэжилтэн | Дарга, НЭМА |
| Эрүүл мэндийн ажилтныг ур чадвараа тасралтгүй хөгжүүлэх боломжийг сайжруулах; |
| 13 | Сувилагч, их эмч, бага эмч, нийгмийн эрүүл мэндийн мэргэжилтэнг улсын төсвийн санхүүжилтээр төгсөлтийн дараахь мэргэжил дээшлүүлэх сургалтанд түлхүү хамруулах. | Жилийн хугацаанд | Хөтөлбөр хариуцсан мэргэжилтэн | ЭМГ, дарга  |
| 14 | Тогтвор суурьшилтай ажиллаж байгаа бага эмч, эх баригч, сувилагч нараас тухайн орон нутагт дутагдалтай байгаа их эмчийг захиалгаар бэлтгэх. | Жилийн хугацаанд | Хөтөлбөр хариуцсан мэргэжилтэн | ЭМГ, ЗДТГ, дарга |
| 15 | Эрүүл мэндийн байгууллагад ажилтныг ажилд авах, сонгон шалгаруулах үйл ажиллагааг ил тод, нээлттэй явуулах нийтлэг журмыг баталж мөрдүүлэх. | Жилийн хугацаанд | Хөтөлбөр хариуцсан мэргэжилтэн | Удирдлагын баг |
| 14 | Шинэ ажилтныг хамт олонд танилцуулах, ажлын байранд дадлагажуулах сургалтыг зохион байгуулж хэвших. | Жилийн хугацаанд | Хөтөлбөр хариуцсан мэргэжилтэн | Удирдлагын баг |
| 15 | Ажилтан бүрийн ойрын болон дунд хугацаанд өөрийгөө хөгжүүлэх төлөвлөгөөний дагуу ур чадвар, туршлагыг үнэлж, тэднийг сургах, хөгжүүлэх нэгдсэн төлөвлөгөөг жил бүр гарган хэрэгжүүлэх. | Жилийн хугацаанд | Хөтөлбөр хариуцсан мэргэжилтэн | Удирдлагын баг |
| 16 | Эмнэлгийн мэргэжилтнийг дээд шатлалын эмнэлэгт ажлын байранд дадлагажуулан сургах, төрөлжсөн мэргэшлийн тусламж, үйлчилгээний хүртээмжийг нэмэгдүүлэх зорилгоор лавлагаа шатлалын эмнэлгийн мэргэжилтнийг бүсийн оношилгоо, эмчилгээний төв, нэгдсэн эмнэлэг болон  анхан шатлалын эмнэлэгт сэлгэн ажиллуулах. | Жилийн хугацаанд | Хөтөлбөр хариуцсан мэргэжилтэн | ЭМГ, АНЭ, дарга |
| Санхүүгийн болон санхүүгийн бус урамшууллын шинэ аргыг нэвтрүүлж,  эрүүл мэндийн ажилтны бодит орлогыг нэмэгдүүлэх; |
| 17 | Эрүүл мэндийн ажилтны нэмэгдэл хөлсний талаар мөрдөж байгаа эрх зүйн баримт бичгүүдийн хэрэгжилтэд тогтмол хяналт-шинжилгээ, үнэлгээ, дотоод хяналт хийх; | Жилийн хугацаанд | Хөтөлбөр хариуцсан мэргэжилтэн | Дотоод хяналтын баг |
| 18 | Эрүүл мэндийн байгууллага ажилтнууддаа зориулж, орон сууцны жишиг хотхон, хорооллыг барьж, байгуулахыг дэмжин газар, дэд бүтцийн хангамжийн асуудлыг шийдвэрлэхэд орон нутгийн засаг, захиргааны байгууллага, бусад төрийн байгууллага, хувийн хэвшлийн байгууллагатай хамтран ажиллах. | Жилийн хугацаанд | Хөтөлбөр хариуцсан мэргэжилтэн | Сумын ЗД, ЗДТГ, дарга |
| 19 | Зээл хүссэн эрүүл мэндийн ажилтанд бага хүүтэй цалингийн болон хэрэглээний зээл олгоход банк, санхүүгийн байгууллагатай хамтран ажиллах; | Жилийн хугацаанд | Хөтөлбөр хариуцсан мэргэжилтэн | Төрийн банк, ХААН банк, дарга |
| 20 | Эрүүл мэндийн ажилтны төрсөн аав, ээж, эхнэр (нөхөр), үр хүүхэд зэрэг гэр бүлийн аль нэг гишүүнд жилд нэг удаа эрүүл мэндийн тусламж, үйлчилгээг хөнгөлттэй үзүүлэх боломжийг судлан, шийдвэрлэх. | Жилийн хугацаанд | Хөтөлбөр хариуцсан мэргэжилтэн | Дарга  |
| Эрүүл мэндийн ажилтны нийгмийн хамгааллын чиглэлийн судалгаа,  бүртгэл мэдээллийг сайжруулж, нотолгоонд суурилсан шийдвэр гаргах үйл ажиллагааг дэмжин, оролцогч талуудын хамтын ажиллагааг өргөжүүлэх. |
| 21 | Эрүүл мэндийн ажилтны хөдөлмөрийн чадвар түр алдалт, мэргэжлээс шалтгаалсан өвчлөлтэй холбоотой мэдээллийг эрүүл мэндийн албан ёсны статистик мэдээгээр бүртгэдэг болох; | Жилийн хугацаанд | Хөтөлбөр хариуцсан мэргэжилтэн | Дарга, статистикч |
| 22 | Эрүүл мэндийн ажилтны нийгмийн хамгааллын чиглэлийн судалгааг тогтмолжуулж өргөжүүлэх. | Жилийн хугацаанд | Хөтөлбөр хариуцсан мэргэжилтэн | Дарга, НЭМА |
| 23 | Эрүүл мэндийн ажилтны нийгмийн хамгааллын чиглэлээр нэвтрүүлсэн шилдэг санаачилга, үйл ажиллагааг шалгаруулж сурталчлах, түгээн дэлгэрүүлэх. | Жилийн хугацаанд | Хөтөлбөр хариуцсан мэргэжилтэн | Дарга, НЭМА |
| 24 | Сул ажлын байрны мэдээний нэгдсэн цахим хуудсыг эрүүл мэндийн байгууллагуудын цахим хуудастай холбох, үйл ажиллагааг тогтмолжуулах. | Жилийн хугацаанд | Хөтөлбөр хариуцсан мэргэжилтэн | Дарга, НЭМА |

ТӨЛӨВЛӨГӨӨГ БОЛОВСРУУЛСАН:

СТАТСИСТИКЧ БАГА ЭМЧ. Б.МӨНХСАЙХАН